Държавен вестник, бр. 58, 2025 г., стр. 77

БРОЙ  58	
Д Ъ Р Ж А В Е Н  В Е С Т Н И К 	
СТР.  77   
в състав, определен със заповед на командира 
(началника).
(7) За оказване на помощ на часовите при 
нарушения във всяко караулно помещение 
от състава на караула се определят групи за 
усилване. За бързо придвижване на тези групи 
при необходимост се осигуряват транспортни 
средства.
Чл. 351. Командирите (началниците) на 
военни формирования са длъжни при необхо­
димост да оптимизират броя на личния състав, 
необходим за охрана и отбрана на обектите, 
и за въвеждане на технически средства за 
охрана и сигнализация.
Чл. 352. (1) При охрана на поста на часо­
вия се осигуряват условия за изпълнение на 
службата чрез безпрепятствено обхождане на 
района на поста или наблюдение от място. 
Постовете се оборудват съгласно приложение 
№ 25.
(2) При охрана на обектите, в зависимост 
от ограждението на обекта, техническите сред­
ства за охрана и сигнализация и условията на 
местността, се определя участък за охрана и 
отбрана от полосата с дължина до 2 км през 
деня, а през нощта до 1 км.
(3) За усилване на охраната на обекта 
при лошо време (гъста мъгла, пороен дъжд, 
обилен снеговалеж) или терористична запла­
ха по заповед на командира (началника) на 
военното формирование може да се назна­
чават допълнителни караулни или патрули с 
превозни средства.
(4) Редът за изпълнение на службата от 
допълнителните караулни и патрулирането в 
случаите по ал. 3 се определя от командира 
(началника) на военното формирование.
(5) За подобряване на охраната на обекта 
на опасни участъци се изграждат сигнал­
но-охранителни системи, а на отделни посто­
ве могат да се назначават по двама часови 
(обходна двойка) денонощно или само през 
нощта. Действията на часовите при опит за 
проникване в охранявания обект се указват в 
отделен план. Разположението на постовете и 
редът за патрулиране периодично се сменят.
(6) Часовите се придвижват по маршрута 
на движение пеш или с превозни средства 
със скорост, осигуряваща охраната, спирайки 
за кратко време да оглеждат обекта, мест­
ността и оградите. Докладват по средствата 
за комуникация на началника на караула за 
изпълнението на службата или за подаване 
на определения сигнал при преминаване на 
пунктовете за сигнализация.
(7) При добра видимост, когато местност­
та позволява, часовите може да наблюдават 
охранявания обект и подстъпите към него 
от специално оборудвани вишки (наблюда­
телници).
(8) При охрана на обекти със сигнално-ох­
ранителни системи техническите средства се 
разполагат така, че да осигуряват непрекъснат 
обзор на периметъра около обекта.
Чл. 353. Когато по време на изпълнение­
то на службата военнослужещ от състава на 
караула допусне нарушение, което е несъв­
местимо с по-нататъшното изпълнение на 
службата, по разпореждане на оперативния 
дежурен (дежурния по военно формирование) 
той се изпраща във военното формирование 
без оръжие и боеприпаси, за да бъде заменен 
с друг военнослужещ.
Чл. 354. (1) Личният състав на караула е 
въоръжен с изправни и приведени към нор­
мален бой оръжия и е осигурен със средства 
за комуникация, пълнители с боеприпаси, 
чанта за пълнители (тактическо елече или 
щатното снаряжение), противогаз и каска. 
Началниците на караули носят службата с 
щатното си оръжие. За личния състав, застъп­
ващ в караул, се заделят боеприпаси съгласно 
приложение № 26.
(2) Военнослужещите застъпват в дежурство 
с камуфлажно (полево) облекло.
(3) Каските и противогазите се носят посто­
янно от часовите (патрулните, мотопатрулите) 
и се поставят при необходимост.
(4) За специално облекло се използват: през 
зимата – постова шуба и топли ботуши, през 
лятото – платнище. За всеки пост се осигу­
рява по две постови шуби и по два чифта 
топли ботуши, един от които се намира в 
караулното помещение. В него трябва да има 
и брезентови платнища или плащ-палатки за 
началника на караула, неговите помощници 
и разводачите. Топлите ботуши се обуват в 
караулното помещение.
(5) При лоши атмосферни условия смените 
отиват на пост със специално облекло. Часо­
вите могат да го свалят и да го съхраняват 
в постовата вишка или окачват под сенника.
(6) Постовите шуби и топлите ботуши 
може да се ползват по решение на началника 
на караула.
(7) Постовите шуби се обличат и събличат 
само при смяна на часовите. Те се обличат 
върху камуфлажното (полевото) облекло, а 
платнищата (плащ-палатките) – върху облек­
лото и снаряжението.
(8) След завръщане от постовете платни­
щата (плащ-палатките) и постовите топли 
ботуши се снемат и изсушават. Оръжието, 
противогазът и каската се поставят в пира­
мидата.
Чл. 355. (1) Началникът на караула получава 
боеприпасите за караула непосредствено преди 
развода от оперативния дежурен (дежурния 
по военно формирование), заделени съгласно 
приложение № 26.
(2) Със заповед на командира (началника) 
на военното формирование караулите при 
необходимост може да се въоръжават и с 
картечници с по една пълна кутия за всяка